Lav et referat af nedenstående tekst:

Tekst:
Natten til tirsdag blev en ung 22-årig mand udsat for en voldsforbrydelse i Skagen. På sin vej hjem passerede han en 'lidt ældre mand', som efter en kort ordveksling mellem dem, slog den unge mand med en flaske i ansigtet. En handling som virker yderst umotiveret, oplyser politikommissær ved Nordjyllands Politi, Michael Elkjær. Sår og skrammer Den voldsramte 22-årige mand har fået sår og skrammer i ansigtet som følge af hændelsen, der foregik på stisystemet vest for Skaterbanen i Skagen. Da politiet ville tale med offeret, kunne han ikke beskrive gerningsstedet eller situationen yderligere. Det skyldes, at han efter voldsepisoden blev ramt af et blackout. Eftersom der umiddelbart ikke var andre personer på gerningsstedet i det pågældende tidsrum, måtte den voldsramte selv hjælpe sig op og fortsætte turen hjem. Først hen på aftenen, senere samme dag, valgte offeret at anmelde sagen til politiet. De arbejder derfor stadig på at få sat navn på voldsmanden. - Vi er naturligvis interesseret i at få tilvejebragt identiteten på denne ældre mand, som vi mistænker for at have udøvet volden mod den 22-årige, siger Michael Elkjær. Har du set noget, eller har du viden om sagen, opfordrer politiet til at ringe 114.

Referat:
En 22-årig mand blev tirsdag kort efter midnat offer for en voldsepisode, da han blev slået i ansigtet med en flaske af en ældre mand.